pythainlp/thai-wiki-dataset-v4 huggingface dataset:
โคบัง

โคบัง (; โรมาจิ: "Kōban") หรือ ป้อมตำรวจชุมชนเมือง เป็นสถานีตำรวจขนาดเล็กของประเทศญี่ปุ่น หรืออาจหมายถึงหน่วยงานขนาดเล็กที่สุดของกองบังคับการตำรวจจังหวัดยุคปัจจุบัน มีตำรวจประจำการในโคบังทั่วประเทศกว่า 6,000 แห่ง คอยให้บริการในฐานะ "ศูนย์กลางความปลอดภัยของชุมชน" เช่น ปฏิบัติหน้าที่ตรวจตราชุมชนเมือง รวบรวมข้อมูลของคนในชุมชน คอยให้คำแนะนำเรื่องอาชญากรรม แต่โดยมากจะเป็นงานช่วยเหลือเล็ก ๆ น้อย ๆ เช่น การหาของหาย การถามทาง หรือค่ารถประจำทางไม่พอ และมีการทำกิจกรรมร่วมกับเยาวชนเมื่อว่างเว้นจากเวรยาม เช่น สอนกีฬา วาดรูป หรือจัดเลี้ยงน้ำชา 
ตำรวจโคบังมีช่องการการสื่อสารกับคนในชุมชนด้วยวิธีต่าง ๆ เช่น การจัดทำจดหมายข่าว การแจ้งข่าวสั้น การจัดทำแผ่นพับ การจัดทำสื่อประชาสัมพันธ์ เครือข่ายโทรสาร หรือการประชุม เป็นอาทิ 
ช่วงคริสต์ทศวรรษที่ 1900 มีการติดตั้งชื่อโคบังเป็นอักษรละตินว่า ให้สังเกตโดยง่าย นอกจากนี้ยังมีป้อมตำรวจอีกรูปแบบหนึ่งเรียกว่า จูไซโชะ  บ้างแปลว่า ป้อมตำรวจชุมชนท้องถิ่น หรือป้อมที่พักตำรวจ ต่างจากโคบังตรงที่ตั้งอยู่นอกเมือง โดยเฉพาะตามหมู่บ้านหรือเมืองเล็ก ๆ
มีป้อมตำรวจลักษณะเดียวกับโคบังที่ประเทศจีนกับสิงคโปร์ องค์การความร่วมมือระหว่างประเทศแห่งญี่ปุ่นมอบเงินสนับสนุนการสร้างโคบังตามชุมชนในหลายประเทศ เช่น ประเทศอินโดนีเซีย บราซิล และฮอนดูรัส
ลักษณะ.
โคบังเป็นอาคารขนาดน้อย โดยมากมีเพียงชั้นเดียวหรือสองชั้น แต่ละชั้นจะมีเพียงสองห้อง (มีการใช้งานค่อนข้างหลากหลาย) มีเจ้าหน้าที่ตำรวจประจำการตั้งแต่ 1 ถึง 10 นาย (หรืออาจมากกว่านั้น) ขึ้นกับฝ่ายกิจการตำรวจชุมชน  และตั้งอยู่ในแขวงของสถานีตำรวจ  ตำรวจในโคบังจะมีผลัดเปลี่ยนเวรไม่ต้องอาศัยในโคบัง ขณะที่จูไซโชจะมีตำรวจประจำเพียงหนึ่งนาย และต้องอาศัยประจำในนั้น
ภายในโคบังจะมีอุปกรณ์อำนวยความสะดวกแก่ประชาชน เช่น ตู้โทรศัพท์ วิทยุ และแผนที่ ส่วนห้องพักผ่อนของเจ้าหน้าที่ มีโทรทัศน์ ตู้เย็น และครัวขนาดเล็ก นอกจากนั้นมีห้องสอบสวน ห้องเก็บของ และห้องน้ำ
การปฏิบัติงานของตำรวจโคบังสามารถตอบสนองต่อเหตุฉุกเฉินได้ฉับไวและใกล้ชิดชุมชนมากกว่า โดยเฉพาะพื้นที่ที่ไกลจากสถานีตำรวจ มีการแต่งมังงะชวนหัวเรื่อง "คุณตำรวจป้อมยาม"  แต่งโดยโอซามุ อากิโมโตะ เนื้อหาหยิบยกวิถีชีวิตและการปฏิบัติงานของตัวละครเอกที่เป็นตำรวจโคบังและผูกเนื้อหาล้อเลียนเหตุการณ์สำคัญในญี่ปุ่น
กีฬาจักรยานในโอลิมปิกฤดูร้อน 1932

การแข่งขันจักรยานในโอลิมปิกฤดูร้อน 1932 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 10 ที่กรุงลอสแอนเจลิส ประเทศสหรัฐ ระหว่างวันที่ 1-3 สิงหาคม พ.ศ. 2475 จัดขึ้นที่สนาม Rose Bowl และลอสแอนเจลิสและบริเวณรอบ ซึ่งการแข่งขันกีฬาจักรยานครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 66 คน จาก 13 ประเทศ
กีฬาขี่ม้าในโอลิมปิกฤดูร้อน 1932

การแข่งขันขี่ม้าในโอลิมปิกฤดูร้อน 1932 เป็นการแข่งขันกีฬาขี่ม้าในกีฬาโอลิมปิกฤดูร้อนครั้งที่ 10 ที่กรุงลอสแอนเจลิส ประเทศสหรัฐ ระหว่างวันที่ 10-14 สิงหาคม พ.ศ. 2475 จัดขึ้นที่สนาม Riviera Country Club, Westchester, Olympic Stadium ซึ่งการแข่งขันกีฬาขี่ม้าครั้งนี้มีการแข่งขันทั้งหมด 6 รายการ คือ ประเภทบุคคล 3 รายการ และประเภททีม 3 รายการ โดยมีนักกีฬาเข้าร่วมแข่งขัน 31 คน จาก 6 ประเทศ
กีฬาฟันดาบในโอลิมปิกฤดูร้อน 1932

การแข่งขันฟันดาบในโอลิมปิกฤดูร้อน 1932 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 10 ที่กรุงลอสแอนเจลิส ประเทศสหรัฐ ระหว่างวันที่ กรกฎาคม - สิงหาคม พ.ศ. 2475 ซึ่งการแข่งขันกีฬาฟันดาบครั้งนี้มีการแข่งขันทั้งหมด 7 รายการ คือ ประเภททีมชาย 6 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 108 คน จาก 16 ประเทศ
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาฮอกกี้ในโอลิมปิกฤดูร้อน 1932

การแข่งขันฮอกกี้ในโอลิมปิกฤดูร้อน 1932 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 10 ที่กรุงลอสแอนเจลิส ประเทศสหรัฐ ระหว่างวันที่ 4-11 สิงหาคม พ.ศ. 2475 จัดขึ้นที่สนาม Los Angeles Memorial Coliseum ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน คน จาก 3 ประเทศ
กีฬาปัญจกีฬาสมัยใหม่ในโอลิมปิกฤดูร้อน 1932

การแข่งขันปัญจกีฬาสมัยใหม่ในโอลิมปิกฤดูร้อน 1932 เป็นการแข่งขันกีฬาปัญจกีฬาสมัยใหม่ในกีฬาโอลิมปิกฤดูร้อนครั้งที่ 10 ที่กรุงลอสแอนเจลิส ประเทศสหรัฐ ระหว่างวันที่ 2-6 สิงหาคม พ.ศ. 2475 ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 25 คน จาก 10 ประเทศ
กีฬาเรือพายในโอลิมปิกฤดูร้อน 1932

การแข่งขันเรือพายในโอลิมปิกฤดูร้อน 1932 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 10 ที่กรุงลอสแอนเจลิส ประเทศสหรัฐ ระหว่างวันที่ 9-13 สิงหาคม พ.ศ. 2475 จัดขึ้นที่สนาม Marine Stadium, Long Beach ซึ่งการแข่งขันกีฬาเรือพายครั้งนี้มีการแข่งขันทั้งหมด 7 รายการ คือ ประเภททีมชาย 7 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 153 คน จาก 13 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาเรือใบในโอลิมปิกฤดูร้อน 1932

การแข่งขันเรือใบในโอลิมปิกฤดูร้อน 1932 เป็นการแข่งขันกีฬาเรือใบในกีฬาโอลิมปิกฤดูร้อนครั้งที่ 10 ที่กรุงลอสแอนเจลิส ประเทศสหรัฐ ระหว่างวันที่ 5-12 สิงหาคม พ.ศ. 2475 จัดขึ้นที่สนาม Los Angeles Harbor ซึ่งการแข่งขันกีฬาเรือใบครั้งนี้มีการแข่งขันทั้งหมด 4 รายการ คือ ประเภททีมชาย 4 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 57 คน จาก 11 ประเทศ
กีฬายิงปืนในโอลิมปิกฤดูร้อน 1932

การแข่งขันยิงปืนในโอลิมปิกฤดูร้อน 1932 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 10 ที่กรุงลอสแอนเจลิส ประเทศสหรัฐ ระหว่างวันที่ 12-13 สิงหาคม พ.ศ. 2475 ซึ่งการแข่งขันกีฬายิงปืนครั้งนี้มีการแข่งขันทั้งหมด 2 รายการ คือ ประเภททีมชาย 2 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 41 คน จาก 10 ประเทศ
กีฬาลาครอสในโอลิมปิกฤดูร้อน 1932

การแข่งขันลาครอสในโอลิมปิกฤดูร้อน 1932 เป็นการแข่งขันกีฬาลาครอสเป็นกีฬาสาธิตในกีฬาโอลิมปิกฤดูร้อนครั้งที่ 10 ที่กรุงลอสแอนเจลิส ประเทศสหรัฐ ระหว่างวันที่ 7-12 สิงหาคม พ.ศ. 2475 จัดขึ้นที่สนาม Los Angeles Memorial Coliseum ซึ่งการแข่งขันกีฬาลาครอสครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 38 คน จาก 12 ประเทศ
อาลฟา กงเด

อาลฟา กงเด (เกิด 4 มีนาคม พ.ศ. 2481) เป็นนักการเมืองชาวกินีที่เป็นประธานาธิบดีกินีตั้งแต่เดือนธันวาคม พ.ศ. 2553 ถึงกันยายน พ.ศ. 2564 เขาใช้เวลาหลายสิบปีในการต่อต้านการสืบทอดระบอบการปกครองในกินี โดยล้มเหลวในการต่อสู้กับประธานาธิบดีล็องซานา กงเต  ในการเลือกตั้งประธานาธิบดีในปี พ.ศ. 2536 และ 2541 โดยเขาเป็นผู้นำของ (RPG) ซึ่งเป็นพรรคฝ่ายค้าน ต่อมาเขาประสบความสำเร็จในการเลือกตั้งประธานาธิบดีในปี พ.ศ. 2553 โดยได้รับเลือกเป็นประธานาธิบดีในการลงคะแนนรอบที่สอง เมื่อเข้ารับตำแหน่งในเดือนธันวาคม เขากลายเป็นประธานาธิบดีคนแรกที่มาจากการเลือกตั้งอย่างเสรีในประวัติศาสตร์ของประเทศ กงเดได้รับเลือกอีกสมัยในปี พ.ศ. 2558 ด้วยคะแนนเสียงประมาณ 58% และอีกครั้งในปี พ.ศ. 2563 ด้วยคะแนนเสียง 59.5% มีการกล่าวหาว่ามีการทุจริตการเลือกตั้งในปี พ.ศ. 2563
ในการเลือกตั้งในปี พ.ศ. 2553 กงเดกล่าวว่าเขาจะเสริมความแข็งแกร่งให้กินีในฐานะประเทศประชาธิปไตยและต่อสู้กับการทุจริต แต่กงเดและลูกชายของเขามีส่วนเกี่ยวข้องกับเรื่องอื้อฉาวคอร์รัปชันในเวลาต่อมา ซึ่งส่วนใหญ่เกี่ยวข้องกับอุตสาหกรรมเหมืองแร่ และต้องสงสัยว่าโกงการเลือกตั้ง
เมื่อวันที่ 30 มกราคม พ.ศ. 2560 ประธานาธิบดีกงเด ดำรงตำแหน่งต่อจากประธานาธิบดีอีดริส เดบี ของประเทศชาด ในตำแหน่งประธานของสหภาพแอฟริกา และประธานาธิบดีพอล คากาเม ของประเทศรวันดา รับตำแหน่งต่อจากเขาเมื่อวันที่ 28 มกราคม พ.ศ. 2561
เมื่อวันที่ 5 กันยายน พ.ศ. 2564 ในรัฐประหารในประเทศกินี พ.ศ. 2564 อาลฟา กงเด ถูกจับกุมและปลดจากตำแหน่งโดยกองทัพกินี
สรนิต ศิลธรรม

รองศาสตราจารย์ นายแพทย์สรนิต ศิลธรรม (9 พฤษภาคม พ.ศ. 2503) เป็นข้าราชการชาวไทย อดีตปลัดกระทรวงการอุดมศึกษา วิทยาศาสตร์ วิจัยและนวัตกรรม
การทํางาน.
- ปลัดกระทรวงการอุดมศึกษา วิทยาศาสตร์ วิจัยและนวัตกรรม (๑๔ พ.ค. ๒๕๖๒ – ๓๐ กย. ๒๕๖๓)
- ปลัดกระทรวงวิทยาศาสตรและเทคโนโลยี (๑ ต.ค. ๒๕๕๙ – ๑๓ พ.ค. ๒๕๖๒)
- รองเลขาธิการคณะกรรมการการอุดมศึกษา (๘ มิ.ย. ๒๕๕๘ - ๓๐ ก.ย. ๒๕๕๙)
- รองคณบดี คณะแพทยศาสตรศิริราชพยาบาล มหาวิทยาลัยมหิดล (๒๒ ม.ค.๒๕๕๘ - ๗ มิ.ย. ๒๕๕๘)
- รองอธิการบดีฝ่ายนโยบายและแผน มหาวิทยาลัยมหิดล (๙ ธ.ค.๒๕๕๐ - ๒๑ธ.ค.๒๕๕๗)
- รองคณบดีฝ่ายนโยบายและสารสนเทศ คณะแพทยศาสตร์ศิริราชพยาบาล (๑ ต.ค. ๒๕๔๗ - ๘ ธ.ค.๒๕๕๐)
- รองคณบดีฝ่ายบริหาร คณะแพทยศาสตร์ศิริราชพยาบาล (๑ ต.ค. ๒๕๔๕- ๓๐ ก.ย. ๒๕๔๗)
ฟูกูจินซูเกะ

ฟูกูจินซูเกะ (; โรมาจิ: "Fukujinzuke") เป็นเครื่องปรุงรสในสำรับอาหารญี่ปุ่น โดยเฉพาะแกงกะหรี่ญี่ปุ่น เป็นสึเกโมโนะหรือผักดองญี่ปุ่นรูปแบบหนึ่ง เดิมฟูกูจินซูเกะประกอบด้วยผักเจ็ดชนิด ได้แก่ ผักกาดหัว มะเขือยาว ถั่วพร้า รากบัว แตงกวา ผลชิโซะ และเห็ดหอมสับละเอียด แต่ปัจจุบันนิยมใช้ผักสี่ชนิดคือ ผักกาดหัว มะเขือยาว รากบัว และแตงกวา โดยนำผักที่สับละเอียดแล้วไปหมักกับซอสถั่วเหลือง น้ำตาล และมิริง ทำให้ผักดองมีเนื้อสัมผัสกรุบกรอบ แต่ปัจจุบันใช้แคร์รอตแทนรากบัว เพราะมีรสหวานและเนื้อสัมผัสกรอบ และใส่บีตรูตเพื่อเพิ่มสีให้แดงขึ้น
ฟูกูจินซูเกะเกิดขึ้นครั้งแรกเมื่อใดไม่ทราบ บางแห่งว่าเกิดในคริสต์ศตวรรษที่ 17 ที่เมืองยูซาวะ จังหวัดอากิตะ บ้างก็ว่าเกิดในยุคเมจิ โดยร้านหมักดองชื่อยามาดะยะในย่านอูเอโนะ ส่วนชื่อ "ฟูกูจินซูเกะ" มาจาก "ชิจิฟูกูจิง"  ที่หมายถึงเจ็ดเทพเจ้าโชคลาภ ตั้งชื่อโดยเบอิเต คิงกะ  โดยให้เหตุผลว่า "ไม่ต้องมีกับข้าวอย่างอื่น ขอแค่มีผักดองนี้รับประทานร่วมกับข้าวสวยก็พอแล้ว ประหยัดค่าอาหาร สามารถเก็บหอมรอมริบได้มากขึ้น (เป็นความรู้สึกว่ามีโชคในเรื่องทรัพย์สินเงินทอง ราวกับว่าเทพเจ้าแห่งโชคลาภทั้งเจ็ดมาเยือน)"
สรัตซีมีร์

สรัตซีมีร์  เป็นผู้มั่งมีชาวบัลแกเรีย ซึ่งดำรงตำแหน่งเป็นผู้ใช้อำนาจเด็ดขาด (Despot) แห่งเกริน ไม่เป็นที่แน่ชัดว่าได้ตำแหน่งปกครองเกรินตั้งแต่เมื่อใด แต่อย่างน้อยได้ดำรงตำแหน่งก่อนที่บุตรชาย (ซาร์อีวัน อาแลกซันเดอร์แห่งบัลแกเรีย ครองราชย์ ค.ศ. 1331 - 1371) จะได้ขึ้นครองราชย์เป็นซาร์แห่งบัลแกเรีย สรัตซีมีร์แต่งงานกับแกรัตซา แปตริตซา พระบรมวงศานุวงศ์ราชวงศ์ชิชมัน โดยมีบุตรและธิดารวม 5 คน และถือได้ว่าเป็นต้นราชวงศ์สรัตซีมีร์
จังหวัดน่านในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดน่าน พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดน่าน).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:68.84%; overflow:hidden">  </td>
<td colspan="2" style="padding-left:0.4em;padding-right:0.4em" align="right">68.84%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:11.37%; overflow:hidden">  </td>
<td colspan="2" style="padding-left:0.4em;padding-right:0.4em" align="right">11.37%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">19.79%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
ประกอบไปด้วยอำเภอเมืองน่าน อำเภอท่าวังผา (ยกเว้นตำบลจอมพระ และตำบลยม) และกิ่งอำเภอภูเพียง
เขตเลือกตั้งที่ 2.
ประกอบไปด้วยอำเภอบ้านหลวง อำเภอเวียงสา อำเภอนาน้อย อำเภอนาหมื่น อำเภอแม่จริม และอำเภอสันติสุข
เขตเลือกตั้งที่ 3.
ประกอบไปด้วยอำเภอปัว อำเภอเชียงกลาง อำเภอสองแคว อำเภอทุ่งช้าง อำเภอเฉลิมพระเกียรติ อำเภอบ่อเกลือ และอำเภอท่าวังผา (เฉพาะตำบลจอมพระและตำบลยม)
ยูอิ มิซูโนะ

ยูอิ มิซูโนะ (เกิดวันที่ 20 มิถุนายน ค.ศ. 1999) เป็นนักร้อง นักดนตรี นางแบบ และนักแสดงชาวญี่ปุ่น เธอเป็นอดีตสมาชิกกลุ่มดนตรีแนวคาวาอีเมทัล เบบี้เมทัล และอดีตสมาชิกกลุ่มไอดอล ซากูระกากูอิน เธอออกจากเบบี้เมทัลเมื่อเดือนตุลาคม ค.ศ. 2018 เนื่องจากปัญหาสุขภาพ
ประวัติ.
เมื่อวันที่ 2 สิงหาคม ค.ศ. 2010 ขณะอายุ 11 ปี ยูอิได้เข้าร่วมซากูระกากูอิน กลุ่มไอดอลสังกัดอะมิวส์ เธอได้เข้าร่วมในเวลาเดียวกันกับสมาชิกเบบี้เมทัลอีกคนชื่อ โมอะ คิกูจิ โดยในขณะนั้น ซากูระกากูอินยังไม่ได้ออกซิงเกิลแรก ระหว่างการออดิชัน ยูอิและโมอะได้แสดงเต้นโคเวอร์เพลง "โอเวอร์เดอะฟิวเจอร์" (Over The Future) ของคาเรนเกิลส์ (Karen Girl's) ซึ่งมีสมาชิกประกอบด้วย อายามิ มูโต และซูซูกะ นากาโมโตะ ซึ่งเข้าร่วมซากูระกากูอินก่อนหน้านี้ไม่นาน
สมาชิกซากูระกากูอิน นอกจากจะทำการแสดงด้วยกันทั้งหมดแล้ว ยังแบ่งออกเป็นกลุ่มย่อยเรียกว่า ชมรม แต่ละชมรมมีกลุ่มดนตรีของตัวเองและบันทึกเพลงของตัวเอง ในตอนแรก ยูอิและโมอะได้เป็นสมาชิกในชมรมคทา (บาตงบุ) มีกลุ่มดนตรีชื่อ ทวิงเกิลสตาส์ (Twinklestars) และหลังจากนั้นก็ได้ร่วมทีมกับซูซูกะ นากาโมโตะ ในชมรมดนตรีหนัก (จูองบุ) มีกลุ่มดนตรีที่ชื่อ เบบี้เมทัล โดยก่อนที่จะตั้งชมรมนี้ ทั้งสามคนไม่มีใครรู้จักดนตรีเฮฟวีเมทัลมาก่อน
ในปี ค.ศ. 2012 เบบี้เมทัลได้กลายเป็นกลุ่มดนตรีอิสระแยกตัวออกจากซากูระกากูอิน ส่วนยูอินั้นจบการศึกษาจากซากูระกากูอินในปี ค.ศ. 2015 และออกมาทำการแสดงกับเบบี้เมทัลอย่างเต็มตัว ยูอิและโมอะเคยได้แต่งเพลง "ยงโนะอูตะ" (เพลงสี่) ด้วยกันบนรถบัส โดยเป็นเพลงในอัลบั้มชุดแรกที่ออกจำหน่ายเมื่อปี ค.ศ. 2014 และได้รับเครดิตผู้แต่งเพลงในอัลบั้มภายใต้ชื่อว่า "แบล็กเบบี้เมทัล" ต่อมาได้ออกอัลบั้มชุดที่สอง "เมทัลรีซิสแทนซ์" ซึ่งออกจำหน่ายในปี ค.ศ. 2016
ในเดือนธันวาคม ค.ศ. 2017 ยูอิไม่ได้เข้าร่วมแสดงกับเบบี้เมทัลในงาน Legend S: Baptism XX รวมถึงไม่ได้เข้าร่วมทัวร์ที่สหรัฐอเมริกาที่จัดขึ้นเมื่อเดือนพฤษภาคม ค.ศ. 2018 โดยไม่มีการแจ้งล่วงหน้า ท่ามกลางการคาดเดาของแฟนคลับเกี่ยวกับสถานะของยูอิกับเบบี้เมทัล บริษัทที่เป็นตัวแทนของเบบี้เมทัลในอเมริกาก็ได้ออกมาตอบคำถามในนิตยสาร"ออลเทอร์นาทิฟเพรส" (Alternative Press) ว่า "ยูอิเมทัลยังคงเป็นสมาชิกของวง แต่เธอไม่ได้มาร่วมทัวร์ในสหรัฐอเมริกาในครั้งนี้" อย่างไรก็ตาม เธอก็ยังคงไม่เข้าร่วมทัวร์กับเบบี้เมทัลที่ยุโรปในเดือนมิถุนายน ค.ศ. 2018 จนกระทั่งวันที่ 19 ตุลาคม ค.ศ. 2018 เบบี้เมทัลได้ประกาศอย่างเป็นทางการว่า ยูอิเมทัลจะไม่เข้าร่วมทัวร์และจะไม่เป็นสมาชิกของเบบี้เมทัลอีกต่อไป เนื่องจากสุขภาพไม่ดี ไม่นานหลังจากที่ตัดสินใจออกจากวง ยูอิเองก็ได้เขียนข้อความแถลงการณ์ว่าเธออยากจะทำงานเป็นศิลปินเดี่ยวในอนาคต
ชีวิตส่วนตัว.
ขณะอยู่ชั้นประถมปีที่ 3 ยูอิเป็นแฟนของคาเรนเกิลส์ กลุ่มไอดอลที่ซูซูกะ นากาโมโตะ เคยอยู่ก่อนหน้า และมีความฝันที่จะเป็นสมาชิกในนั้น แต่วงก็ถูกยุบไป โดยยูอิก็ได้เข้าชมคอนเสิร์ตอำลาและได้พบสมาชิกทั้งสามคน ต่อมาในคอนเสิร์ต Legend "D" ของเบบี้เมทัลปี ค.ศ. 2012 เบบี้เมทัลได้แสดงโคเวอร์เพลงของคาเรนเกิลส์ "โอเวอร์เดอะฟิวเจอร์" ยูอิกล่าวว่าช่วงเวลานั้นเป็นช่วงเวลาที่ความฝันของเธอกลายเป็นจริง
ยูอิชอบรับประทานมะเขือเทศ และชอบรับประทานทั้งลูก เธอกล่าวว่าเธออยากจะรับประทานมะเขือเทศแม้ว่าโลกกำลังจะสิ้นสุด ยูอิได้เขียนในสมุดไดอารีของซากูระกากูอินว่าเธอชอบดูดาว เธอชอบมองดูดาวบนฟ้าระหว่างทางกลับจากโรงเรียนถึงบ้าน และยังเขียนในไดอารีอีกว่าเธอชอบอ่านหนังสือเกี่ยวกับกลุ่มดาวอีกด้วย ยูอิมีพี่ชาย 1 คน และน้องชาย 1 คน
ปนีร์ติกกา

ปนีร์ติกกา หรือนิยมเรียกว่า ปานีร์ติกก้า (Paneer tikka) เป็นอาหารอินเดีย ทำมาจากก้อนของปานีร์หมักในเครื่องเทศและนำไปอย่างบนเตาตันดูร์ ปานีร์ติกาเป็นอาหารมังสวิรัต ทานแทนไก่ติกกา (chicken tikka) และอาหารที่ทำจากเนื้อสัตว์อื่น ๆ ปานีร์ติกกาถือเป็นอาหารอินเดียที่นิยมทั้งในอินเดียและในต่างประเทศ
การเตรียม.
ก้อนของปานีร์ ซึ่งเป็นชีสสด จะถูกนำไปหมักในเครื่องเทศแล้วนำมาเสียบด้วยไม้ กับพริก, หอมใหญ่ และมะเขือเทศ จากนั้นนำไปย่างบนเตาตันดูร์ (tandoor) เสิร์ฟร้อน ปรุงรสด้วยน้ำเลมอน และจาตมสาลา (chaat masala) บางครั้งเสิร์ฟกับสลัด หรือ ชัตนีย์มินต์ อาหารพวกติกกา หรือ ติกก้า (Tikka) นั้นโดยธรรมเนียมแล้วนิยมทานกับชัตนีย์มินต์ เนื้อสัมผัสของปานีร์ติกานั้นนุ่ม แน่น และกรอบภายนอก
จีราอาลู

จีราอาลู หรือ ยีราอาลู (Jeera Aloo) มาจากคำว่า จีรา (มาจากภาษาอาหรับแปลว่า ยี่หร่า) กับ อาลู (มันฝรั่ง) เป็นอาหารมังสวิรัตที่พบทั่วไปในอนุทวีปอินเดีย นิยมเสิร์ฟเป็นกับข้าวทานคู่กับแป้งปุรี จปาตี, โรตี หรือกับ ถั่วดาล ส่วนผสมหลักคือมันฝรั่ง (อาลู) กับยี่หร่า (จีรา/ญีรา) ส่วนประกอบอื่น เช่น พริกป่น, ขิง, ผงผักชี, กะหรี่, น้ำมันพืช จีราอาลูเป็นอาหารที่ประกอบง่ายและทั่วไปใช้เวลาไม่เกิน 20 นาทีในการปรุง
ไฮเลมาเรียม เดซาเลกน

<ns>0</ns>
 <revision>
 <parentid>11102009</parentid>
 <timestamp>2024-11-06T15:52:28Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-ti| → {{langx|ti|</comment>
 <origin>11884529</origin>
 <model>wikitext</model>
 <format>text/x-wiki</format>
ไฮเลมาเรียม เดซาเลกน ({{langx|ti|ኃይለማሪያም ደሳለኝ}}) เป็นนักการเมืองชาวเอธิโอเปียซึ่งดำรงตำแหน่งนายกรัฐมนตรีคนที่ 9 ของเอธิโอเปียตั้งแต่ปี ค.ศ. 2012 ถึง ค.ศ. 2018
แกรัตซา แปตริตซา

แกรัตซา แปตริตซา  เป็นชนชั้นสูงชาวบัลแกเรีย (บอลยาร์) พระขนิษฐาในพระเจ้าซาร์มีคาอิล ชิชมันแห่งบัลแกเรีย พระโอรสองค์โตของพระองค์ได้ขึ้นดำรงตำแหน่งเป็นพระเจ้าซาร์แห่งบัลแกเรียจากการรัฐประหาร พระองค์ทรงสืบเชื้อสายมาจากซาร์อิวาน อาเซนที่ 2 แห่งบัลแกเรีย ผ่านทางพระบิดาคือชิชมันแห่งวีดิน พระองค์เคยนับถือศาสนาคริสต์นิกายโรมันคาทอลิกแล้วเปลี่ยนเป็นอีสเทิร์นออร์ทอดอกซ์ในภายหลัง
เกริน (จังหวัดสตาราซากอรา)

เกริน  เป็นเมืองในตอนกลางของประเทศบัลแกเรีย ทางตอนใต้ของเทือกเขาบอลข่าน โดยจัดการปกครองเป็นส่วนหนึ่งของเทศบาลกาซันเลิก เกรินเป็นเมืองปราสาทสำคัญในสมัยจักรวรรดิบัลแกเรียที่ 2 ในคริสต์ศตวรรษที่ 13–14 เกรินตั้งอยู่ห่างจากกาซันเลิกไปทางทิศเหนือประมาณ โดยมีแนวเทือกเขาตั้งอยู่ทางตอนเหนือของเมือง
สมาคมฟุตบอลสโลวีเนีย

สมาคมฟุตบอลสโลวีเนีย  เป็นหน่วยงานที่บริหารฟุตบอลในประเทศสโลวีเนีย โดยทำหน้าที่ควบคุมการแข่งขันลีกระดับหนึ่ง (1. SNL), ลีกระดับสอง (2. SNL), ลีกระดับสาม (โซนตะวันออกและตะวันตก), สโลวีเนียนคัพ, สโลวีเนียนวีเมนส์ลีก และการแข่งขันรายการอื่น ๆ ภายในประเทศ นอกจากนี้ยังรับผิดชอบฟุตบอลทีมชาติทั้งทีมชายและทีมหญิง สมาคมก่อตั้งขึ้นในชื่อ สมาคมฟุตบอลลูบลิยานา เมื่อวันที่ 24 เมษายน ค.ศ. 1920
เปอร์วาลีกาสโลวีเนีย

สโลวีเนียนเฟิสต์ฟุตบอลลีก  หรือชื่อตามผู้สนับสนุน เปอร์วาลีกาเตเลมัช' หรือชื่อย่อ 1. SNL เป็นลีกฟุตบอลระดับสูงสุดของประเทศสโลวีเนีย ก่อตั้งขึ้นใน ค.ศ. 1991 หลังจากที่สโลวีเนียได้รับเอกราช ก่อนหน้านั้นในช่วง ค.ศ. 1920–1991 สโลวีเนียนรีพับบลิกลีกเคยเป็นลีกระดับรองของยูโกสลาเวีย ปัจจุบันลีกอยู่ภายใต้การดูแลของสมาคมฟุตบอลสโลวีเนีย ซึ่งเดิมในช่วง ค.ศ. 2001–2012 ลีกเคยอยู่ภายใต้การดูแลของสมาคมของลีกเอง 
แซลิแยและมาริบอร์เป็นเพียงสองสโมสรที่ไม่เคยตกชั้นจากลีกสูงสุดนับตั้งแต่ก่อตั้งลีกขึ้นใน ค.ศ. 1991
ซาร์มีคาอิล ชิชมันแห่งบัลแกเรีย

มีคาอิล อาแซนที่ 3  หรือเป็นที่รู้จักในชื่อ มีคาอิล ชิชมัน เป็นซาร์แห่งจักรวรรดิบัลแกเรียที่ 2 ระหว่าง ค.ศ. 1323–1330 วันพระราชสมภพไม่แน่ชัด คาดว่าน่าจะอยู่ระหว่าง ค.ศ. 1280–1292 หลังจากที่พระองค์ได้รับราชสมบัติ พระองค์ทรงใช้พระนาม อาแซน เพื่อสร้างความเชื่อมโยงราชวงศ์อาแซน พระองค์ทรงมีความทะเยอทะยานที่จะขยายอำนาจในคาบสมุทรบอลข่าน แต่สิ้นพระชนม์ในยุทธการที่แวลเบิชด์ พระโอรสคือซาร์อีวัน สแตฟันแห่งบัลแกเรียจึงสืบราชสมับติต่อจากพระราชบิดา
เชิงอรรถ.
<templatestyles src="Reflist/styles.css" />
สโลวีเนียนฟุตบอลคัพ

สโลวีเนียนฟุตบอลคัพ  เป็นการแข่งขันฟุตบอลถ้วยแบบแพ้คัดออกของประเทศสโลวีเนีย นับเป็นการแข่งขันฟุตบอลที่มีความสำคัญเป็นอันดับที่สองของประเทศรองจากเปอร์วาลีกาสโลวีเนีย ฟุตบอลถ้วยนี้ก่อตั้งขึ้นใน ค.ศ. 1991 หลังจากที่ยูโกสลาฟเฟิสต์ลีกและยูโกสลาฟคัพถูกยุบเนื่องจากการล่มสลายของยูโกสลาเวีย
สโมสรที่เคยเข้าชิงชนะเลิศรายการนี้มีทั้งหมด 14 สโมสร และสโมสรที่ประสบความสำเร็จในรายการนี้มากที่สุดคือมาริบอร์ ซึ่งชนะเลิศ 9 สมัยจากการเข้าชิงชนะเลิศ 14 ครั้ง รองลงมาคือออลิมปียาซึ่งชนะเลิศ 4 สมัยก่อนถูกยุบทีมใน ค.ศ. 2005 ปรีมอเรียเป็นสโมสรที่เข้าชิงชนะเลิศมากที่สุดโดยที่ไม่เคยชนะเลิศเลย พวกเขาจบรองชนะเลิศสามครั้งติดต่อกันนับตั้งแต่ ค.ศ. 1996–1998 อลูมีนีจเป็นเพียงสโมสรเดียวจากนอกลีกสูงสุดที่เข้าชิงชนะเลิศได้ โดยจบรองชนะเลิศใน ค.ศ. 2002 หลังแพ้กอรีซาด้วยผลประตูรวม 6–1
แชมป์จำแนกตามสโมสร.
"ตัวเอียง" หมายถึงสโมสรที่ถูกยุบ
สนามกีฬาสตอฌิตแซ

สนามกีฬาสตอฌิตแซ  เป็นสนามกีฬาอเนกประสงค์ที่ตั้งอยู่ที่เขตเบซิกราด ลูบลิยานา ประเทศสโลวีเนีย ออกแบบโดยสถาปินิกซาดาร์วูกา นับเป็นสนามฟุตบอลที่ใหญ่ที่สุดในประเทศ ตัวสนามเป็นส่วนหนึ่งของศูนย์กีฬาสตอฌิตแซสปอร์ตปาร์ก นอกจากสนามแห่งนี้จะเป็นสนามเหย้าของสโมสรออลิมปียาลูบลิยานาและฟุตบอลทีมชาติสโลวีเนียแล้ว ยังใช้จัดงานสำคัญทางวัฒนธรรมอีกด้วย
สถิติผู้เข้าชมสูงสุดที่สนามแห่งนี้เกิดขึ้นเมื่อวันที่ 11 สิงหาคม ค.ศ. 2010 ซึ่งเป็นวันแรกที่เปิดใช้สนาม ในนัดที่สโลวีเนียพบกับออสเตรเลีย มีผู้เข้าชม 16,135 คน
ประวัติ.
ชื่อของสนามตั้งตามบริเวณที่ตั้ง และอาจเปลี่ยนแปลงได้ตามผู้สนับสนุน สนามเป็นส่วนหนึ่งของสวนกีฬาสตอฌิตแซ โดยอาคารบริเวณสนามมีพื้นที่ 24.614 ตารางเมตร สนามใช้เวลาในการก่อสร้าง 14 เดือน และเปิดใช้งานเมื่อวันที่ 11 สิงหาคม ค.ศ. 2010 ในนัดกระชับมิตรระหว่างสโลวีเนียกับออสเตรเลีย ซึ่งสโลวีเนียเอาชนะไปได้ 2–0
สนามจุคนได้ 16,038 ที่นั่ง มีที่นั่งสำหรับบุคคลสำคัญ 558 ที่นั่ง และที่นั่งสำหรับผู้พิการ 97 ที่นั่ง พื้นที่แถลงข่าวรองรับนักข่าวได้ 210 คน ตัวสนามตั้งอยู่บริเวณที่ราบต่ำของสวน จึงเห็นสนามจมลงไปสวนโดยมีเพียงหลังคาเท่านั้นที่โผล่ออกมาจากพื้นสวน
ในการจัดงานอื่น ๆ เช่น งานแสดงดนตรี สนามสามารถเพิ่มความจุได้เป็น 20,000 ที่นั่ง
ราชวงศ์สรัตซีมีร์

ราชวงศ์สรัตซีมีร์  เป็นราชวงศ์ของบัลแกเรียในยุคกลางที่ปกครองจักรวรรดิบัลแกเรียที่ 2 อาณาจักรซาร์วีดิน ราชรัฐวาโลนาและคานีนา และเดสเปิตแห่งโลเวช ทางฝั่งบิดาสืบเชื้อสายจากราชวงศ์อาแซน ทางฝั่งมารดาสืบเชื้อสายจากราชวงศ์ชิชมัน
ซาร์อีวัน สแตฟันแห่งบัลแกเรีย

อีวัน สแตฟัน (หรือ "จอห์น สตีเฟน"; ประมาณ ค.ศ. 1300/1301–1373 (?)) ปกครองในฐานะซาร์แห่งจักรวรรดิบัลแกเรียที่ 2เป็นระยะเวลา 8 เดือน ระหว่างปี ค.ศ. 1330–1331 พระองค์เป็นพระราชโอรสองค์โตในซาร์มีคาอิล ชิชมันแห่งบัลแกเรียและแอนนา เนดาแห่งเซอร์เบีย พระองค์สืบเชื้อสายจากราชวงศ์เตรเตร ราชวงศ์อาแซน และราชวงศ์ชิชมัน หลังจากที่พระบิดาของพระองค์ได้ขึ้นเป็นซาร์ พระองค์ทรงดำรงตำแหน่งเป็นรองจักรพรรดิ เมื่อพระบิดาตัดสินพระทัยหย่ากับพระมารดาของพระองค์ เพื่ออภิเษฏสมรสกับเจ้าหญิงแห่งไบแซนไทน์ พระองค์ถูกพระบิดาเนรเทศไปอยู่อาราม พร้อมกับพระมารดาและพระอนุชา พระองค์ได้สืบราชบัลลังก์ตอจากพระบิดาจากความช่วยเหลือของพระเจ้าสแตฟัน ยูรอสที่ 3 แห่งเซอร์เบีย แต่อีก 8 เดือนต่อมาพระองค์ถูกรัฐประหารโดยขุนนางในเตอร์โนโว และได้ลี้ภัยไปอยู่กับเบเลาร์ พระอนุชาของพระบิดาที่เมืองนีช และต่อมาย้ายไปประทับที่ดูบรอฟนีก และย้ายไปพำนักที่นาโปลีจากแรงกดดันของซาร์อีวัน อาแลกซันเดอร์แห่งบัลแกเรียจนกระทั่งสวรรคต
อาบีย์ อาห์เม็ด

อาบีย์ อาห์เม็ด อาลี  เป็นนักการเมืองชาวเอธิโอเปียที่ทำหน้าที่เป็นนายกรัฐมนตรีคนที่ 10 ของเอธิโอเปียตั้งแต่ 2 เมษายน ค.ศ. 2018 อาบีย์ได้รับรางวัลโนเบลสาขาสันติภาพปี ค.ศ. 2019
อำเภอปาดังเตอรัป

อำเภอปาดังเตอรัป  เป็นอำเภอในรัฐเกอดะฮ์ ประเทศมาเลเซีย
เขตการปกครอง.
อำเภอปาดังเตอรัป แบ่งออกเป็น 11 ตำบล ได้แก่
<templatestyles src="Flowlist/styles.css" />
ท่าเรือเบอลาวัน

เบอลาวัน (Pe̍h-ōe-jī: mài lau ôan) เป็นอ่าวจอดเรือในเมดัน ประเทศอินโดนีเซีย ตั้งอยู่ที่ชายฝั่งตะวันออกเฉียงเหนือของเกาะสุมาตรา เบอลาวันเป็นเมืองท่านอกเกาะชวาที่คึกคักที่สุดในประเทศอินโดนีเซีย มีอาณาเขตครอบคลุมตำบลทางเหนือสุดในบรรดา 21 ตำบลของเมดัน ซึ่งคิดเป็นเนื้อที่ 29.44 ตารางกิโลเมตร ข้อมูลจากสำมะโน ค.ศ. 2010 พบว่ามีประชากร 95,506 คน
ที่นี่มีเรือโดยสารบริการทุกสัปดาห์ที่ดำเนินการโดยเปิลนีจากเมดันไปยังตันจุงบาไลการีมุน, บาตัม, หมู่เกาะรีเยา และตันจุงปรียก, จาการ์ตา และมีบริการเรือข้ามฟากธรรมดาเชื่อมระหว่างเบอลาวันถึงช่องแคบมะละกาไปที่ปีนัง ประเทศมาเลเซีย บางครั้งมีเรือข้ามฟากเดินทางจากเบอลาวันไปยังภูเก็ต ประเทศไทย และเกาะลังกาวี ประเทศมาเลเซีย
บอสต์ยัน เชซาร์

บอสต์ยัน เชซาร์ (เกิดวันที่ 9 กรกฎาคม ค.ศ. 1982) เป็นนักฟุตบอลชาวสโลวีเนียที่เล่นในตำแหน่งกองหลังให้กับกีเอโวในอิตาลี ก่อนหน้านี้เคยเล่นให้กับหลายสโมสรในสโลวีเนีย, โครเอเชีย, ฝรั่งเศส และอังกฤษ เขาเคยเล่นให้กับทีมชาติสโลวีเนียในช่วง ค.ศ. 2003–2018 ถือเป็นผู้เล่นที่ลงเล่นให้กับทีมชาติสโลวีเนียมากที่สุดที่ 101 นัด เขายังเคยลงเล่นให้กับทีมชาติในฟุตบอลโลก 2010
ทีมชาติ.
เชซาร์ลงเล่นให้กับทีมชาติครั้งแรกเมื่อวันที่ 12 กุมภาพันธ์ ค.ศ. 2003 ในนัดกระชับมิตรที่พ่ายแพ้ต่อสวิตเซอร์แลนด์ 5–1 ต่อมาในวันที่ 9 ตุลาคม ค.ศ. 2004 เขาทำประตูแรกในนามทีมชาติ ช่วยให้สโลวีเนียเอาชนะอิตาลีในฟุตบอลโลก 2006 รอบคัดเลือก นับเป็นความพ่ายแพ้เพียงนัดเดียวของอิตาลีในรอบคัดเลือกก่อนที่พวกเขาจะคว้าแชมป์ในรอบสุดท้าย ต่อมาในวันที่ 15 พฤศจิกายน ค.ศ. 2014 เขาลงเล่นให้กับทีมชาติเป็นนัดที่ 81 ทำสถิติเป็นผู้เล่นที่ลงเล่นให้กับทีมชาติมากที่สุดแซงหน้าซลัตกอ ซาฮอวิช
ในวันที่ 8 ตุลาคม ค.ศ. 2017 เชซาร์เป็นผู้เล่นชาวสโลวีเนียคนแรกที่ลงเล่นให้กับทีมชาติครบ 100 นัด ในฟุตบอลโลก 2018 รอบคัดเลือก นัดที่เสมอกับสกอตแลนด์ 2–2 อย่างไรก็ตาม เขาได้รับใบแดงจนถูกไล่ออกจากสนาม เขาลงเล่นให้กับทีมชาตินัดสุดท้ายเมื่อวันที่ 27 มีนาคม ค.ศ. 2018 ในนัดที่เปิดบ้านพบกับเบลารุส
ซลาตกอ ซาคอวิช

ซลาตกอ ซาคอวิช (เกิดเมื่อวันที่ 1 กุมภาพันธ์ ค.ศ. 1971) เป็นอดีตนักฟุตบอลชาวสโลวีเนียในตำแหน่งกองกลางตัวรุก
ซาคอวิชสร้างชื่อเสียงให้เป็นที่รู้จักในยุโรปขณะที่เล่นในโปรตุเกสให้กับโปร์ตูและไบฟีกา เขาลงเล่นในปรีไมราลีกาทั้งสิ้น 246 นัด ยิงได้ 54 ประตู และมีช่วงสั้น ๆ ที่เขาย้ายไปเล่นในสเปนและกรีซ เขามีความโดดเด่นในด้านการทำประตู ถึงแม้ว่าเขาจะเล่นในตำแหน่งกองกลาง แต่เขาก็ทำประตูได้ถึง 11 ลูกจากการลงเล่น 32 นัดในยูฟ่าแชมเปียนส์ลีก และทำประตูได้ 35 ลูกจากการลงเล่น 80 นัดให้กับทีมชาติสโลวีเนีย
ซาคอวิชเป็นผู้เล่นที่ทำประตูให้กับทีมชาติสโลวีเนียมากที่สุด เขาเป็นส่วนหนึ่งของทีมชาติชุดที่ผ่านเข้าไปเล่นในรอบสุดท้ายของฟุตบอลชิงแชมป์แห่งชาติยุโรป 2000 และฟุตบอลโลก 2002
เกียรติประวัติ.
พาร์ทีซาน
โปร์ตู
โอลิมเบียโกส
บาเลนเซีย
ไบฟีกา
Limbuš Pekre
ฟุตบอลในประเทศสโลวีเนีย

ฟุตบอลในประเทศสโลวีเนียอยู่ภายใต้การดูแลของสมาคมฟุตบอลสโลวีเนีย  โดยมีทีมชาติเข้าร่วมแข่งขันในระดับนานาชาติมาตั้งแต่ ค.ศ. 1991 ซึ่งเป็นปีที่ยูโกสลาเวียล่มสลาย ฟุตบอลทีมชาติสโลวีเนียเคยเข้าร่วมแข่งขันรายการใหญ่ทั้งหมดสามครั้ง ได้แก่ ฟุตบอลชิงแชมป์แห่งชาติยุโรป 2000, ฟุตบอลโลก 2002 และ ฟุตบอลโลก 2010) ลีกฟุตบอลสูงสุดของสโลวีเนียคือปราวาลีกาหรือเฟิสต์ลีก รองลงมาคือเซคันด์ลีกและเทิร์ดลีก การแข่งขันฟุตบอลถ้วยในประเทศได้แก่สโลวีเนียนฟุตบอลคัพ สโมสรที่มีชื่อเสียงของประเทศคือ มารีบอร์ ซึ่งเคยเข้าร่วมแข่งขันในรอบแบ่งกลุ่มยูฟ่าแชมเปียนส์ลีก
จักรยานลู่ชิงแชมป์โลก 2020

อูซีไอ จักรยานลู่ชิงแชมป์โลก 2020  จัดขึ้นที่เวโลโดรม ใน เบอร์ลิน, ประเทศเยอรมนี ระหว่างวันที่ 26 กุมภาพันธ์ – 1 มีนาคม ค .ศ. 2020 ซึ่งเป็นการแข่งขันชิงแชมป์โลกครั้งที่ 117
มิสทัวริซึมเวิลด์ไทยแลนด์ 2020

มิสทัวริซึมเวิลด์ไทยแลนด์ 2020 (อังกฤษ: Miss Tourism World Thailand 2020) ทูตการท่องเที่ยวประจำจังหวัด เป็นการประกวดมิสทัวริซึมเวิลด์ไทยแลนด์ครั้งที่ 1 ซึ่งจะมีการทำกิจกรรมการเก็บตัวผู้เข้าประกวดในจังหวัดเจ้าภาพ และการประกวดรอบสุดท้ายจะถูกจัดขึ้นในวันที่ พ.ศ. 2563 
MTW (ASIA) ร่วมกับ การท่องเที่ยวแห่งประเทศไทย จัดโครงการประกวด มิสทัวริซึมเวิลด์ไทยแลนด์ 2020 เพื่อเป็นส่วนหนึ่งในการช่วยแก้ปัญหาธุรกิจการท่องเที่ยวในประเทศ พร้อมชวนสาวงามร่วมประกวดได้แล้วตั้งแต่วันนี้
ประวัติ.
ปรากฏการณ์ครั้งใหม่ที่จะสร้างผู้ครองมงกุฎที่สวยด้วยความสามารถ โอกาสของการก้าวเข้าสู่เส้นทางการเป็นทูตการท่องเที่ยวประเทศไทย และการเป็นผู้ทรงอิทธิพลบนโลกออนไลน์กำลังจะเกิดขึ้นอีกครั้ง กับการประกวด มิสทัวริซึมเวิลด์ไทยแลนด์ 2020 เวทีที่เฟ้นหาตัวแทนของผู้หญิงยุคใหม่ที่ครองใจทุกสายตา ทรงคุณค่ามากกว่าความงาม มีบุคลิกดี มั่นใจในตัวเอง มีความสามารถ อายุตั้งแต่ 18 – 28 ปี พร้อมแนวคิดที่ฉีกทุกกฎของเวทีการประกวดด้วยการไม่จำกัดส่วนสูง รูปร่าง และเคยผ่านเวทีประกวดใดมาก่อนก็ได้ โดยผู้ชนะจะได้รับมงกุฎเพชร สายสะพาย และรางวัลอื่นๆ รวมมูลค่า 1 ล้านบาท และผู้ผ่านเข้ารอบ 30 คนสุดท้ายจะมีโอกาสต่อยอดเป็นศิลปิน และ แบรนด์ Influencer กับทางบริษัทฯ ผู้สนใจสามารถกรอกแบบฟอร์มใบสมัครออนไลน์เพื่อเข้าร่วมการประกวดได้ตั้งแต่วันนี้ จนถึงวันที่ 20 มิถุนายน 2563 ทาง www.mtw-asia.com
ติดตามรายละเอียดเพิ่มเติมที่ www.mtw-asia.com หรือ Line Office Account : MTW-Asia เว็บไซต์หลักอย่างเป็นทางการ , เฟซบุ๊กหลักอย่างเป็นทางการ
ผู้เข้าประกวด.
ผู้เข้าประกวด 77 คน ได้รับการยืนยันแล้ว
ซารา (แตออดอรา)

ซารา, แตออดอรา หรือ ซารา-แตออดอรา  เป็นจักรพรรดินีของจักรวรรดิบัลแกเรียที่ 2 และเป็นพระมเหสีพระองค์ที่ 2 ของพระเจ้าซาร์อีวาน อเล็กซานเดอร์ ซึ่งปกครองบัลแกเรียระหว่างปี ค.ศ. 1331–1371 พระองค์ประสูติในชุมชนชาวยิวของเมืองเตอร์โนโว และเมื่อพระเจ้าซาร์อีวาน อเล็กซานเดอร์ตัดสินพระทัยอย่าจากสมเด็จพระจักรพรรดินีพระองค์แรก พระองค์จึงเปลี่ยนไปนับถืออีสเทิร์นออร์ทอดอกซ์ และเปลี่ยนพระนามจากซาราเป็นแตออดอรา และอภิเษกสมรสช่วงปลายคริสต์ทศวรรษ 1340 พระองค์ทรงให้ความสำคัญกับศาสนาใหม่ของพระองค์มาก และมีบทบาทสำคัญในการก่อสร้างอาราม และต่อต้านยิว ซึ่งเป็นศาสนาเดิมของพระองค์ พระองค์ยังมีบทบาทสำคัฐในการแบ่งดินแดนจักรวรรดิบัลแกเรียออกเป็น 2 ส่วน ซึ่งนำไปสู่ความอ่อนแอของบัลแกเรีย ในขณะที่ต้องเผชิญภัยคุกคามจากจักรวรรดิออตโตมัน พระองค์มีพระราชบุตรกับพระเจ้าซาร์ที่ทราบชื่อจำนวน 5 พระองค์ ได้แก่ เครา ทามารา เคราซาแห่งบัลแกเรีย พระเจ้าซาร์อีวาน ชิชมัน อีวาน อาแซนที่ 5 แห่งบัลแกเรีย เดสิสลาวาแห่งบัลแกเรีย และวาซีลีซา คาดว่าพระองค์น่าจะสวรรคตช่วงปลายทศวรรษที่ 1380
คาร์โล อัลเลกรี

<ns>0</ns>
 <revision>
 <parentid>8959915</parentid>
 <timestamp>2024-11-06T11:24:13Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-it| → {{langx|it|</comment>
 <origin>11879465</origin>
 <model>wikitext</model>
 <format>text/x-wiki</format>
คาร์โล อัลเลกรี ({{langx|it|Carlo Allegri}}; 1862-1938) วิศวกรชาวอิตาลีที่ทำงานอย่างยาวนานใน ประเทศสยาม (ปัจจุบันคือ ประเทศไทย) ระหว่างช่วงเปลี่ยนผ่านจาก คริสต์ศตวรรษที่ 19 เป็น คริสต์ศตวรรษที่ 20 เขารับราชการในราชสำนักของ พระบาทสมเด็จพระจุลจอมเกล้าเจ้าอยู่หัว (รัชกาลที่ 5) มากกว่า 20 ปี เมื่อเขาได้รับตำแหน่ง นายช่างกลใหญ่ หรือ หัวหน้าวิศวกรใน กรมโยธาธิการ เขาคุมการก่อสร้างสะพานและถนนหลายแห่งในประเทศ และร่วมสร้างอาคารมากมายอาทิ พระที่นั่งอนันตสมาคม
ประวัติ.
ใน ค.ศ. 1889 (หรือตรงกับ พ.ศ. 2432) เขาออกจากมหาวิทยาลัยและเดินทางไปยัง สยาม เพื่อเข้าทำงานกับ กรัสซี บราเดอร์ส บริษัทก่อสร้างในสยาม ต่อมาราชสำนักสยามได้ว่าจ้างเขาให้ช่วยสร้างพระราชวังและสิ่งปลูกสร้างอื่น ๆ ทำให้เขาเป็นวิศวกรชาวต่างชาติคนแรกในอุตสาหกรรมการก่อสร้างของไทย ใน ค.ศ. 1893 (หรือตรงกับ พ.ศ. 2436) เขากลายเป็นนายช่างกลใหญ่หรือหัวหน้าวิศวกรของกรมโยธาธิการ และได้ว่าจ้างทีมงานชาวอิตาเลียนอีก 35 คน 
ต่อมาในวันที่ 13 เมษายน พ.ศ. 2456 นายอัลเลกรีได้รับโปรดเกล้าฯ แต่งตั้งให้ดำรงตำแหน่งที่ปรึกษา กรมทาง
กี ลาร็อช

กี ลาร็อช ([ɡi laʁɔʃ]; 16 กรกฎาคม ค.ศ. 1921 – 17 กุมภาพันธ์ ค.ศ. 1989) เป็นนักออกแบบแฟชั่นชาวฝรั่งเศส และเป็นผู้ก่อตั้งบริษัทชื่อเดียวกันคือ กี ลาร็อช (Guy Laroche)
ลาร็อชเกิดในเมืองลารอแชล และเริ่มต้นเส้นทางอาชีพจากการทำหมวก นับตั้งแต่ ค.ศ. 1949 ลาร็อชได้ทำงานให้กับฌ็อง เดแซ็ส และในที่สุดก็ได้เป็นผู้ช่วยของเขา ต่อมาใน ค.ศ. 1955 ลาร็อชได้เดินทางไปสหรัฐเพื่อค้นคว้าวิธีการผลิตเสื้อผ้าสำเร็จรูปวิธีใหม่ ๆ ใน ค.ศ. 1956 หรือ 1957 เขาได้ก่อตั้งสตูดิโอไฮแฟชั่นที่เลขที่ 37 ถนนแฟรงกลิน โรสเวลต์ ในปารีส ในคอลเลกชันแรกของเขาซึ่งได้รับเสียงตอบรับในทางบวกนั้น เขาได้นำเสนอสีที่สดใสขึ้นมาใหม่อีกครั้ง เช่น ชมพู, ส้ม, คอรัล, โทปาซ, เทอร์ควอยส์ ใน ค.ศ. 1961 เขาได้ย้ายออกไปยังพื้นที่ใหญ่กว่า เป็นทาวน์เฮาส์เลขที่ 29 ถนนมงแตญ ปารีส และเปิดบูทีกพร้อมนำเสนอคอลเลกชันเสื้อผ้าสำเร็จรูปคอลเลกชันแรกของเขา
ใน ค.ศ. 1966 ลาร็อชได้นำเสนอ "ฟีดฌี" น้ำหอมสำหรับสตรีชิ้นแรกของเขา, ได้ออกแบบเสื้อผ้าสำเร็จรูปสำหรับบุรุษ และเปิดร้านกีลาร็อชเมอซีเยอร์ (Guy Laroche Monsieur) นอกจากนี้เขายังผลิตน้ำหอมอื่น ๆ อีก เช่น "Drakkar Noir" (ค.ศ. 1982) และ "Drakkar Dynamik" (ค.ศ. 1999)
เค็นโซ (ตราสินค้า)

เค็นโซ (Kenzo; เขียนตามสไตล์เป็น KENZO) เป็นแฟชั่นเฮ้าส์สินค้าหรูหรา ก่อตั้งในปี 1970 โดยนักออกแบบชาวญี่ปุ่น เค็นโซ ทาคะดะ (Kenzo Takada) เค็นโซเกิดในประเทศญี่ปุ่นและได้ย้ายมาอยู่ในปารีสในปี 1964 เพื่อเริ่มต้นสายวิชาชีพด้านแฟชั่นของเขา เขาเป็นที่รู้จักจากการใช้รูปแบบที่มีอิทธิพลจากสไตล์แบบญี่ปุ่นและเอเชียผมมกับการสร้างของแฟชั่นแบบยุโรป เค้าเริ่มต้นจากการเปิดร้านบูทีค 'Jungle Jap' ในปารีส ตกแต่งด้วยธีมที่บันดาลใจมาจากป่า (jungle) เขาเริ่มแรกสร้างสรรค์เครื่องสวมใส่สตร่ ต่อมาในปี 1983 จึงได้เริ่มสร้างคอลเลกชั่นบุรุษ ตามด้วยเด็ก และคอลเลกชั่นสกหรับบ้าน (home collections) ในปี 1987#เปลี่ยนทาง ปัจจุบัน เค็นโซเป็นแบรนด์สินค้าที่มีเจ้าของคือ บริษัท LVMH ที่ซึ่งซื้อกิจการในปี 1993
นับตั้งแต่ปี 2011 Humberto Leon และ Carol Lim ดำรงตำแหน่งเป็นผู้กำกับครีเอทีฟและหัวหน้าใ่ายออกแบบของแบรนด์ เสื้อผ้าตราเสือของเค็นโซนั้นมีเซเลบริตีจำนวนมากสวมใส่ ทั้ง เจย์ซี, เควิน ฮาร์ท, บียอนเซ, ซูอีย์ เดสเชเนล, สวิซซ์ บีตซ์, เซลีนา กอเมซ, สไปก์ จอนซ์, โจน สมอลส์, ลอร์ด และ รีอานนา ในปี 2016 แบรนด์เค็นโซได้ทำการออกสินค้าร่วม (collaboration) กับ H&M โดยคอลเลกชั่น Kenzo X H&M นั้นได้ปล่อยในวันที่ 3 พฤศจิกายน 2016 The fashion house also collaborates with Inglot Cosmetics company, which manufactures make-up products.
แตออดอราแห่งวอเลเคีย

แตออดอรา  แห่งวอเลเคีย เป็นพระธิดาในบาซารับที่ 1 แห่งวอเลเคีย (ครองราชย์ 1310 - 1352) และพระนางมากีร์ตา พระองค์อภิเษกสมรสกับพระเจ้าซาร์อีวัน อาแลกซันเดอร์แห่งบัลแกเรีย ประมาณปี 1331 มีพระราชบุตร 4 พระองค์ ในปี ค.ศ. 1345 พระเจ้าซาร์ตัดสินพระทัยหย่ากับพระองค์ และส่งพระองค์ไปเป็นนางชีอยู่ในอาราม
ริมโมวา

ริมโมวา ([ʁɪˈmoːva]) หรือนิยมเขียนตามสไตล์เป็น RIMOWA เป็นผู้ผลิตกระเป๋าเดินทางคุณภาพสูง บริษัทก่อตั้งใน ค.ศ. 1898 ในเมืองโคโลญ ประเทศเยอรมนี ที่ซึ่งสำนักงานใหญ่ของบริษัทตั้งอยู่เป็นเวลากว่า 120 ปี กระเป๋าของริมโมวาเป็นที่รู้จักด้วยเอกลักษณ์เฉพาะคือลายร่องอะลูมิเนียมขนาน
ในเดือนตุลาคม ค.ศ. 2016 ริมโมวาได้เข้าเป็นส่วนหนึ่งของบริษัทแอลวีเอ็มเอช เป็นบริษัทสัญชาติเยอรมันแห่งแรกที่ได้เข้าร่วมกับแอลวีเอ็มเอช นับตั้งแต่ ค.ศ. 2017 บริษัทนี้บริหารโดยอาแล็กซ็องดร์ อาร์โน
ลักษณะของสินค้า.
กระเป๋าเดินทางของริมโมวาที่ผลิตในปัจจุบันประกอบด้วยลักษณะต่อไปนี้
สินค้าผลิตร่วม.
ริมโมวาได้ร่วมมือกับบริษัทอื่น ๆ เช่นสายการบินลุฟท์ฮันซ่า ตั้งแต่ ค.ศ. 1998 ในโอกาสครบรอบร้อยปี หรือกับปอร์เช่ ตั้งแต่ ค.ศ. 1999 และเคยผลิตกระเป๋าเดินทางที่ลวดลายเฉพาะของปอร์เช่ซึ่งเคยมีความร่วมมือกัน อย่างไรก็ตาม นับตั้งแต่ ค.ศ. 2017 ริมโมวาได้เปลี่ยนแผนการดำเนินงานใหม่ จากแผนการกลยุทธ์การวางผลิตภัณฑ์ประกอบฉาก ไปสู่แผนการสร้างผลิตภัณฑ์ร่วมอย่างใกล้ชิดและความร่วมมือในระยะยาว เช่นกับ Fendi, Monocle, Moncler, Supreme, Off-White, Daniel Arsham, Anti Social Social Club และศิลปิน Alex Israel
ซูพรีม.
ใน ค.ศ. 2018 ตราสินค้าสเกตบอร์ด ซูพรีมจากนิวยอร์กได้ร่วมกับริมโมวาในการผลิตกระเป๋าเดินทางลวดลายตราซูพรีม ผลิตในจำนวนจำกัดในสีแดงและดำ ใน ค.ศ. 2019 ได้มีการปล่อยสินค้าชุดที่สอง โดยมีลายใยแมงมุมของซูพรีมอะโนไดส์ (anodized) เข้าไปในผืนผิวอะลูมิเนียมของริมโมวา และยังมีสินค้าอื่น ๆ เช่น ป้ายชื่อหนังดำ กระเป๋ารองเท้า เป็นต้น
ออฟ-ไวต์.
ใน ค.ศ. 2018 ริมโมวาได้ผลิตสินค้าร่วมกับตราสินค้าสตรีตแวร์ ออฟ-ไวต์ และผู้ก่อตั้ง เวอร์จิล แอโบล แคปซูลคอลเลกชันประกอบด้วยกระเป๋าเดินทางพอลีคาร์บอเนตที่ใสทั้งใบ พร้อมเขียนว่า "See Through" (โปร่งใส) และกระเป๋าเดินทางสีดำล้วน ติดคำว่า "Personal Belongings" (ของส่วนตัว) ในรูปแบบบล็อกเฉพาะของออฟ-ไวต์ ในกระเป๋าชุด "See Through" ซึ่งโปร่งใสทั้งใบนั้น ทำให้ริมโมวาต้องทิ้งการบุภายใน แต่ประกอบด้วยชุดกระเป๋าเดินทางแบบสีดำเสริมมาด้วย
ดิออร์.
ใน ค.ศ. 2019 ริมโมวาได้ร่วมกับแฟชั่นเฮาส์หรู ดิออร์ และผู้กำกับฝ่ายศิลป์บุรุษ คิม โจนส์ ประกอบด้วยแคปซูลคอลเลกชันที่มีกระเป๋าเดินทางริมโมวาพร้อมงานออกแบบออบลิกของดิออร์ (Dior Oblique design) สัญลักษณ์ประจำของดิออร์นับตั้งแต่ ค.ศ. 1967, "Piccolo" (พิกโคโล) ซึ่งผลิตใหม่จากแบบดั้งเดิมที่เคยผลิตในคริสต์ทศวรรษ 1990 นอกจากนี้ยังมีสินค้าอื่น เช่น กระเป๋าคาดหน้าอก เป็นต้น ไฮไลต์สำคัญหนึ่งคือกระเป๋าใส่แชมเปญซึ่งเปิดตัวที่แฟชั่นโชว์ Dior's Men's Summer 2020 ในปารีส
วิจารณ์ นิวาตวงศ์

วิจารณ์ นิวาตวงศ์ อดีตรัฐมนตรีว่าการกระทรวงพาณิชย์ของไทย ในรัฐบาลสัญญา ธรรมศักดิ์ อดีตปลัดกระทรวงพาณิชย์ อดีตสมาชิกสภานิติบัญญัติแห่งชาติ (ประเทศไทย) พ.ศ. 2515 และอดีตประธานกรรมการองค์การคลังสินค้า
ประวัติ.
วิจารย์ นิวาตวงศ์ เป็นบิดาของรองศาสตราจารย์ นายแพทย์ สุภนิติ์ นิวาตวงศ์ รองผู้อำนวยการศูนย์รับบริจาคอวัยวะ สภากาชาดไทย
นายวิจารณ์ ถึงแก่กรรมด้วยโรคปอดติดเชื้อ เมื่อวันที่ 30 พฤษภาคม พ.ศ. 2562 โดยเมื่อวันที่ 14 พฤศจิกายน พ.ศ. 2563 พระบาทสมเด็จพระวชิรเกล้าเจ้าอยู่หัวโปรดเกล้าโปรดกระหม่อมให้นาย ชวน หลีกภัย ประธานรัฐสภาเป็นประธานในพิธีพระราชทานเพลิงศพพร้อมโกศแปดเหลี่ยม ณ วัดธาตุทอง
การทำงาน.
วิจารณ์ นิวาตวงศ์ เป็นข้าราชการพลเรือนชาวไทย เคยรับราชการในสังกัดกระทรวงพาณิชย์ เคยดำรงตำแหน่งสำคัญ อาทิ ปลัดกระทรวงพาณิชย์ (พ.ศ. 2515 - พ.ศ. 2529) อธิบดีกรมการสนเทศ กระทรวงเศรษฐการ (พ.ศ. 2510 - พ.ศ. 2513)รองอธิบดีกรมเศรษฐสัมพันธ์ ประธานกรรมการองค์การคลังสินค้า (พ.ศ. 2518) และเขายังเป็นรองหัวหน้าคณะผู้แทนการค้าไทย ไปเจรจาการค้ากับจีนในปี พ.ศ. 2515
นายวิจารณ์ เป็นผู้ผลักดันการจัดตั้งสภาผู้ส่งสินค้าทางเรือแห่งประเทศไทย และริเริ่มให้มีการจัดทำ Service Contract ในเส้นทางยุโรป สหรัฐอเมริกา และญี่ปุ่นและดำรงตำแหน่งประธานสภาผู้ส่งสินค้าทางเรือแห่งประเทศไทยคนแรก
วิจารณ์ เป็นอดีตกรรมการ บริษัท เอ็ม บี เค จำกัด (มหาชน)
รัฐมนตรีว่าการกระทรวงพาณิชย์.
นายวิจารณ์ นิวาตวงศ์ เคยปฏิบัติหน้าที่รัฐมนตรีว่าการกระทรวงพาณิชย์ ในปี พ.ศ. 2514 - พ.ศ. 2515 ภายใต้การบริหารของสภาบริหารคณะปฏิวัติ ตามประกาศคณะปฏิวัติฉบับที่ 34 เมื่อวันที่ 31 ธันวาคม พ.ศ. 2514 หลังจอมพล ถนอม กิตติขจรยึดอำนาจตัวเอง โดยให้ปลัดกระทรวง เป็นผู้ใช้อำนาจของรัฐมนตรี 
ในปี พ.ศ. 2517 นายวิจารณ์ ได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลของนายสัญญา ธรรมศักดิ์
ซาร์อีวัน ชิชมันแห่งบัลแกเรีย

ซาร์อีวัน ชิชมัน  เป็นซาร์แห่งบัลแกเรียในเตอร์โนโว ตั้งแต่ปี ค.ศ. 1371 - 1395 อำนาจของพระองค์ครอบคลุมเพียงแค่บริเวณตอนกลางของจักรวรรดิบัลแกเรียที่ 2เท่านั้น หลังจากจบรัชสมัยของพระราชบิดาของพระองค์ พื้นที่ของจักรวรรดิบัลแกเรียถูกแบ่งออกเป็นส่วนต่างๆ โดยอีกส่วนหนึ่งอยู่ภายใต้การปกครองของซาร์อีวัน สรัตซีมีร์ ซึ่งเป็นพระเชษฐาต่างพระมารดา พระองค์ทรงพยายามอย่างมากที่จะต่อต้านการขยายอำนาจของจักรวรรดิออตโตมัน แต่ไม่เป็นผลสำเร็จ โดยพระองค์ถูกปลงพระชนม์โดยจักรวรรดิออตโตมัน ด้วยการลวงพระองค์มาเจรจาที่นิโคปอล
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ดินดอนสามเหลี่ยมปากแม่น้ำดานูบ

ดินดอนสามเหลี่ยมปากแม่น้ำดานูบ  เป็นดินดอนสามเหลี่ยมปากแม่น้ำของแม่น้ำดานูบ มีขนาดใหญ่เป็นอันดับ 2 ของทวีปยุโรป รองจากดินดอนสามเหลี่ยมปากแม่น้ำวอลกา และเป็นสามเหลี่ยมปากแม่น้ำที่ถือว่าได้รับการอนุรักษ์ดีที่สุดในทวีป พื้นที่ส่วนใหญ่ของดินดอนสามเหลี่ยมปากแม่น้ำอยู่ในอาณาเขตของประทศโรมาเนีย มีเพียงส่วนเล็ก ๆ เท่านั้นที่อยู่ในประเทศยูเครน ดินดอนสามเหลี่ยมปากแม่น้ำแห่งนี้ครอบคลุมพื้นที่ 4,152 ตารางกิโลเมตร ซึ่งมีพื้นที่ 3,446 ตารางกิโลเมตรอยู่ในประเทศโรมาเนีย
กรมคุมประพฤติ

กรมคุมประพฤติ  เป็นหน่วยงานของกระทรวงยุติธรรม มีหน้าที่ในการสืบเสาะและพินิจ ควบคุมและสอดส่อง พัฒนาทรัพยากรบุคคลกลับคืนสู่สังคม เช่น การสงเคราะห์ การฝึกอาชีพ แก่ผู้กระทำผิดที่เป็นผู้ใหญ่ เด็กและเยาวชน และผู้ที่ได้รับการพักการลงโทษและลดวันต้องโทษจำคุกทั้งประเทศ
ประวัติ.
ประเทศไทยเริ่มมีการนำระบบคุมประพฤติมาใช้เป็นครั้งแรกตั้งแต่ พ.ศ. 2495 โดยมาใช้กับผู้กระทำผิดที่เป็นเด็กและเยาวชนก่อนส่วนผู้กระทำผิดที่เป็นผู้ใหญ่นั้นแม้ประมวลกฎหมายอาญา พ.ศ. 2499 มาตรา 56, 57 และ 58 จะได้บัญญัติถึงวิธีการเกี่ยวกับการคุมประพฤติไว้ แต่อย่างไรก็ตามศาลคงใช้มาตรการรอการกำหนดโทษหรือรอการลงโทษเพียงอย่างเดียวโดยไม่ใช้วิธีการคุมความประพฤติ เนื่องจากยังไม่มีหน่วยงานและเจ้าหน้าที่ที่จะรับผิดชอบดำเนินการตามคำพิพากษาของศาลได้
จนกระทั่งรัฐบาลได้ผ่านพระราชบัญญัติวิธีดำเนินการคุมความประพฤติประมวลกฎหมายอาญา พ.ศ. 2522 และได้มีการจัดตั้งสำนักงานคุมประพฤติกลาง ซึ่งเป็นหน่วยงานระดับกองสังกัดสำนักงานส่งเสริมงานตุลาการกระทรวงยุติธรรม และได้เปิดดำเนินการเมื่อวันที่ 7 สิงหาคม 2522 โดยดำเนินการในกรุงเทพมหานครก่อน จนปรากฏผลเป็นที่น่าพอใจ และเพื่อเป็นการให้โอกาสแก่ประชาชนในทั่วทุกภูมิภาคของประเทศ ให้ได้รับประโยชน์จากวิธีการคุมความประพฤติ จึงได้มีการเปิดดำเนินการสำนักงานคุมความประพฤติในส่วนภูมิภาคทั่วประเทศ เนื่องจากมีการขยายงานออกสู่ส่วนภูมิภาคมากขึ้น จึงให้สำนักงานคุมประพฤติกลางมีปริมาณงาน ขอบเขตอำนาจหน้าที่ และความรับผิดชอบ เพิ่มมากขึ้น ดังนั้นเพื่อประสิทธิภาพและความคล่องตัวในการปฏิบัติงาน สำนักงานคุมประพฤติกลางจึงได้รับการ ยกฐานะให้เป็น "กรมคุมประพฤติ" เมื่อวันที่ 15 มีนาคม 2535 และพระราชบัญญัติโอนอำนาจหน้าที่ และกิจการบริหารบางส่วนของสำนักงานส่งเสริมงานตุลาการ กระทรวงยุติธรรม ไปเป็นของกรมคุมประพฤติกระทรวงยุติธรรม พ.ศ. 2535 ดังนั้น วันที่ 15 มีนาคม ของทุกปี จึงถือเป็นวันก่อตั้งกรมคุมประพฤติ
ดีเวียนต์อาร์ต

ดีเวียนต์อาร์ต (เดิมสะกดเป็น deviantART) เป็นชุมชนออนไลน์สัญชาติอเมริกันที่นำเสนองานศิลปะ, ภาพเคลื่อนไหว และภาพถ่าย ได้รับการเปิดตัวในวันที่ 7 สิงหาคม ค.ศ. 2000 โดยแอนเจโล โซติรา, สก็อตต์ จาร์กออฟ, แมทธิว สตีเฟนส์ และคนอื่น ๆ ผลงานต่าง ๆ จะได้รับการจัดเรียงในหมวดหมู่ ได้แก่ การถ่ายภาพ, ศิลปะดิจิทัล, ศิลปะแบบดั้งเดิม, วรรณกรรม, แฟลช, การผลิตภาพยนตร์, สกินสำหรับแอปพลิเคชัน, โปรแกรมอรรถประโยชน์สำหรับปรับแต่งระบบปฏิบัติการ และอื่น ๆ พร้อมกับทรัพยากรที่สามารถดาวน์โหลดได้ เช่น บทเรียนและคลังภาพถ่าย คุณสมบัติเพิ่มเติมได้แก่ วารสาร, การหยั่งเสียง, กลุ่ม และแฟ้มสะสมผลงาน
บริษัทดีเวียนต์อาร์ต (DeviantArt, Inc.) มีสำนักงานใหญ่ตั้งอยู่ที่ฮอลลีวูดในลอสแอนเจลิส รัฐแคลิฟอร์เนีย โดยมีเฟลลา หุ่นยนต์ขนาดเล็กที่ดูเหมือนปีศาจ เป็นมาสคอตของเว็บไซต์จนถึง ค.ศ. 2014 ดีเวียนต์อาร์ตมีผู้เข้าชมอย่างน้อย 36 ล้านคนใน ค.ศ. 2008 เมื่อถึง ค.ศ. 2010 ผู้ใช้ในดีเวียนต์อาร์ตได้บันทึกรายการโปรดมากกว่า 1.4 ล้านรายการ และได้แสดงความเห็น 1.5 ล้านความเห็นต่อวัน ใน ค.ศ. 2011 มันเป็นเว็บเครือข่ายสังคมที่ใหญ่เป็นอันดับที่ 13 โดยมีผู้เข้าชมรายสัปดาห์ถึง 3.8 ล้านคน ใน ค.ศ. 2017 ตัวเว็บมีสมาชิกกว่า 26 ล้านคน และมีการส่งผลงานขึ้นเว็บไป 251 ล้านครั้ง ในวันที่ 23 กุมภาพันธ์ ค.ศ. 2017 ตัวบริษัทประกาศว่า วิกซ์ดอตคอมได้เข้าซื้อกิจการตามข้อตกลงมูลค่า 36 ล้านดอลลาร์
อินเตอร์เนชั่นแนลซุปเปอร์สตาร์ซอกเกอร์

อินเตอร์เนชั่นแนลซุปเปอร์สตาร์ซอกเกอร์ (International Superstar Soccer) (รู้จักกันในชื่อ Jikkyō World Soccer เวอร์ชันภาษาญี่ปุ่น) เป็นชื่อซีรีส์วิดีโอเกมฟุตบอลที่พัฒนาโดย บริษัท โคนามิ ประเทศญี่ปุ่น ซึ่งส่วนใหญ่เป็นสาขาของโอซาก้าในนาม Konami Computer Entertainment Osaka (KCEO) ชื่อในซีรีส์ปรากฏบนเครื่อง ซุปเปอร์นินเทนโด (Super NES), เซกาเมกาไดร์ฟ (Mega Drive), นินเทนโดน 64 (Nintendo 64), เซกาซาเทอร์น (Sega Saturn), โซนี่ เพลย์สเตชัน (PlayStation), โซนี่ เพลย์สเตชัน 2 PlayStation 2, เอ็กซ์บ๊อกซ์ (Xbox), นินเทนโด เกมคิวป์ (Nintendo GameCube) และในรูปแบบพีซี อินเตอร์เนชั่นแนลซุปเปอร์สตาร์ซอกเกอร์ ไม่ควรสับสนกับผู้พัฒนาเกมของ Konami Computer Entertainment ในซีรีส์เกมฟุตบอลชื่อ Pro Evolution Soccer ของโตเกียว (หรือที่รู้จักในชื่อ Winning Eleven) ซึ่งเดิมถูกพัฒนาขึ้นสำหรับเครื่องเกม PlayStation
เตแอ็ฟเอิง

เตแอ็ฟเอิง  เป็นสถานีโทรทัศน์แห่งแรกของฝรั่งเศส เริ่มออกอากาศวันที่ 26 เมษายน ค.ศ. 1935 ดำเนินงานโดยกรุปเตแอ็ฟเอิง ภายใต้การควบคุมของเครือบริษัทบูยก์ (the Bouygues construction company) เตแอ็ฟเอ็งมีส่วนแบ่งการตลาดโดยเฉลี่ยประมาณ 24% นับเป็นเครือข่ายโทรทัศน์ที่ที่ได้รับความนิยมมากที่สุดภายในประเทศเเละได้กำไรมากที่สุดของฝรั่งเศส
วัดเกาะพญาเจ่ง

วัดเกาะพญาเจ่ง เป็นวัดที่สร้างขึ้นปี พ.ศ. 2318 ต่อมาเจ้าพระยามหาโยธา (ทอเรียะ คชเสนี) ได้บูรณะและสร้างวัดต่อจากเจ้าพระยามหาโยธา (เจ่ง คชเสนี) ผู้เป็นบิดา เดิมเรียกว่าวัดเกาะหรือวัดเกาะบางพูด เมื่อมีชุมชนชาวมอญอพยพเข้ามาบริเวณนี้จึงถูกเรียกว่า วัดเกาะรามัญ ต่อมาหลวงบริณัยจรรยาราษฎร์ (มณฑล คชเสนี) ผู้สืบสกุลของเจ้าพระยามหาโยธา (เจ่ง) เปลี่ยนชื่อวัดเป็นวัดเกาะพญาเจ่งเพื่อเป็นอนุสรณ์แก่บรรพบุรุษ 
วัดเกาะพญาเจ่งเป็นสถานที่เกิดเหตุการณ์เรือพระประเทียบล่มในแม่น้ำเจ้าพระยาบริเวณหน้าวัด อันนำมาสู่การสวรรคตของสมเด็จพระนางเจ้าสุนันทากุมารีรัตน์ พระบรมราชเทวี
ประวัติ.
วัดเกาะพญาเจ่ง สร้างขึ้นตั้งแต่ปี พ.ศ. 2318 และได้รับพระราชทานวิสุงคามสีมาเมื่อ พ.ศ. 2330 ต่อมาเจ้าพระยามหาโยธา (ทอเรียะ คชเสนี) ได้บูรณะและสร้างวัดต่อจากเจ้าพระยามหาโยธา (เจ่ง คชเสนี) ผู้เป็นบิดา เดิมเมื่อแรกสร้างเรียกว่าวัดเกาะหรือวัดเกาะบางพูด เนื่องจากอยู่ใกล้คลองบางพูด เมื่อมีชุมชนชาวมอญอพยพเข้ามาบริเวณนี้จึงถูกเรียกว่า วัดเกาะรามัญ ต่อมาหลวงบริณัยจรรยาราษฎร์ (มณฑล คชเสนี) ผู้สืบสกุลของเจ้าพระยามหาโยธา (เจ่ง) เปลี่ยนชื่อวัดเป็นวัดเกาะพญาเจ่งเพื่อเป็นอนุสรณ์แก่บรรพบุรุษ
เมื่อวันที่ 31 พฤษภาคม พ.ศ. 2423 เกิดเหตุการณ์เรือสมเด็จพระนางเจ้าสุนันทากุมารีรัตน์ พระบรมราชเทวี อัครมเหสีในพระบาทสมเด็จพระจุลจอมเกล้าเจ้าอยู่หัว ล่มลง ณ ตำบลบางพูด สร้างความโทมนัสยิ่งมาสู่พระบาทสมเด็จพระจุลจอมเกล้าเจ้าอยู่หัว ซึ่งต่อมาพระองค์ได้ทรงโปรดให้สร้างอนุสรณ์สถานเจดีย์ด้านทิศเหนือของวัดเกาะพญาเจ่ง เป็นเจดีย์ทรงกลมขนาดใหญ่ตั้งอยู่บนฐานทรงกลมสูงมีซุ้มโค้งตามทิศทั้งสี่ ภายในฐานเจดีย์ประดิษฐานพระพุทธรูปพระศรีอาริย์สี่องค์ หันพระพักตร์ไปทางทิศทั้งสี่ โดยมีคำจารึกหน้าพระเจดีย์ มีข้อความว่า
พ.ศ. 2554 กรมศิลปากร ประกาศขึ้นทะเบียนและกำหนดเขตที่ดินโบราณสถาน ตามราชกิจจานุเบกษา เล่ม ๑๑๕ ตอนพิเศษ ๓ ง ลงวันที่ ๑๓ มกราคม ๒๕๔๑
พระอุโบสถก่ออิฐถือปูน จิตรกรรมฝาผนังภายในมีการเขียนภาพพระอดีตพุทธเจ้าอยู่ร่วมกับภาพเทพชุมนุม ไตรภูมิ และทศชาติชาดก ฝีมือสกุลช่างรัชกาลที่ 3 ประดิษฐานพระพุทธรูปปางมารวิชัย มีพระอัครสาวกนั่งพนมมืออยู่สองข้าง และมีพระพุทธรูปปางห้ามญาติอีกสามองค์ นอกจากนี้ยังมีพระพุทธรูปปางปรินิพพาน แสดงปาฏิหาริย์ของพระพุทธเจ้า ที่ทรงยื่นพระบาทออกนอกหีบพระบรมศพ ให้พระมหากัสสปะได้ถวายอภิวาทเป็นองค์สุดท้าย ก่อนถวายพระเพลิงพระพุทธสรีระ โดยหีบด้านข้างเปิดให้เห็นพระพุทธรูปครบองค์ต่างจากที่อื่น
ก็องแต็ง ลาฟาร์ก

ก็องแต็ง ลาฟาร์ก (17 พฤศจิกายน ค.ศ. 1990 –) เป็นนักกีฬาจักรยานลู่ชาวฝรั่งเศส
ประวัติ.
ก็องแต็ง ลาฟาร์ก เป็นนักจักรยานระยะสั้นประเภทลู่ ในปี ค.ศ. 2006 เขาได้รับรางวัลแชมป์เยาวชนฝรั่งเศสครั้งแรกในประเภทสปรินต์ ในปี ค.ศ. 2007 เขาได้รับรางวัลชนะเลิศจากการแข่งขันจักรยานลู่เยาวชนชิงแชมป์ยุโรป 2007 ในประเภททีมสปรินต์ ในปี ค.ศ. 2008 เขาได้เข้าร่วมแข่งขันจักรยานลู่เยาวชนชิงแชมป์โลกที่เคปทาวน์ ประเทศแอฟริกาใต้ เขาได้รับรางวัลเหรียญทองในประเภทสปรินต์บุคคล ทีมสปรินต์ และไทม์ไทรอัล 1 กม. และในเดือนกันยายนปีเดียวกัน เขาได้รับรางวัลเหรียญทองในประเภทสปรินต์บุคคล ทีมสปรินต์ และไทม์ไทรอัล 1 กม. จากการแข่งขันจักรยานลู่เยาวชนชิงแชมป์ยุโรปที่ปรุชกุฟ ประเทศโปแลนด์
ในการแข่งขันจักรยานลู่ชิงแชมป์โลก 2010 ที่ เปเลอรอป ประเทศเดนมาร์ก ซึ่งเขาทำผลงานได้เป็นอันดับ 14 ในประเภทไทม์ไทรอัล 1 กม. และปีต่อมาในจักรยานลู่ชิงแชมป์โลก ที่ อาเพลโดร์น ประเทศเนเธอร์แลนด์ เขาได้อันดันที่ 6 ในประเภทไทม์ไทรอัล 1 กม. ในปี ค.ศ. 2011 เขาได้รับรางวัลชนะเลิศชิงแชมป์แห่งชาติฝรั่งเศสในประเภทไทม์ไทรอัล สปรินต์บุคคล และเคริน ในปี ค.ศ. 2012 เขาได้รับรางวัลชนะเลิศจากการแข่งขันจักรยานลู่ชิงแชมป์ยุโรป อายุไม่เกิน 23 ปี ในประเภทไทม์ไทรอัล 1 กม. และรองชนะเลิศในประเภททีมสปรินต์ (ร่วมกับฌูว์เลียง ปัลมาและชาร์ลีเย โกนอร์) ตั้งแต่ปี ค.ศ. 2014 – 2016 เขาได้รับรางวัลชนะเลิศชิงแชมป์แห่งชาติฝรั่งเศสในสปรินต์บุคคล 
ในปี ค.ศ. 2015 เขาได้เข้าร่วมแข่งขันจักรยานลู่ชิงแชมป์โลกที่แซ็ง-ก็องแต็ง-อ็อง-อีฟว์ลีน ประเทศฝรั่งเศส เขาได้รับรางวัลเหรียญทองแดงจากการแข่งขันประเภทสปรินต์บุคคลโดยเหรียญทองเป็นของเกรกอรี โบฌีเพื่อนร่วมชาติ และปีต่อมาในจักรยานลู่ชิงแชมป์โลก ที่ อาเพลโดร์น ประเทศเนเธอร์แลนด์ เขาได้รับรางวัลเหรียญทองแดงจากการแข่งขันประเภทไทม์ไทรอัล 1 กม. และในปี ค.ศ. 2016 ในการแข่งขันจักรยานลู่ชิงแชมป์ยุโรปที่แซ็ง-ก็องแต็ง-อ็อง-อีฟว์ลีน เขาได้รับเหรียญทองในประเภทไทม์ไทรอัล 1 กม.เป็นครั้งแรกในระดับนานาชาติ
ในปี ค.ศ. 2017 เขาได้เข้าร่วมแข่งขันจักรยานลู่ชิงแชมป์โลก 2017 ที่ ฮ่องกง เขาได้รับรางวัลเหรียญเงินจากการแข่งขันประเภทไทม์ไทรอัล 1 กม. ร่วมกับโตมาช บาเบกจากสาธารณรัฐเช็กเนื่องจากทำเวลาเข้าเส้นชัยได้เท่ากัน และได้เหรียญทองแดงในประเภททีมสปรินต์ (ร่วมกับแบ็งฌาแม็ง เอเดอแน็ง และเซบัสเตียง วีฌีร์)
ในช่วงต้นปี ค.ศ. 2019 เขาได้รับรางวัลเหรียญทองในประเภทไทม์ไทรอัล 1 กม. เป็นสมัยแรกจากการแข่งขันจักรยานลู่ชิงแชมป์โลกที่ปรุชกุฟ ประเทศโปแลนด์
ประเทศที่เข้าร่วมการประกวดนางงามจักรวาล

รายชื่อประเทศที่เข้าร่วมการประกวดนางงามจักรวาล(จนถึงปี ค.ศ. 2021)
ประเทศที่เข้าร่วมการประกวด ตั้งแต่ ปี ค.ศ. 1952–2021.
แทนที่การประกวด.
รายการต่อไปนี้ประกอบด้วยคณะผู้แทนที่ได้รับแฟรนไชส์มิสยูนิเวิร์สระดับชาติและแทนที่อดีตผู้เข้าประกวดระดับชาติ อดีตองค์กรบางแห่งยังคงใช้งานเพื่อวัตถุประสงค์อื่น
องค์กรที่ไม่ได้เข้าร่วมแล้ว.
ดินแดน.
ประเทศจีน
ประเทศเดนมาร์ก
ประเทศฝรั่งเศส
ประเทศญี่ปุ่น
ประเทศเนเธอร์แลนด์
ประเทศนิวซีแลนด์
ประเทศแอฟริกาใต้
สหราชอาณาจักร
สหรัฐอเมริกา
อื่น ๆ.
รายการต่อไปนี้ประกอบด้วยประเทศและดินแดนที่ไม่ได้ส่งผู้แทนไปประกวดตั้งแต่ปี ค.ศ. 2017 หรือไม่ได้ถือแฟรนไชส์มิสยูนิเวิร์สอีกต่อไป แต่เข้าร่วมอย่างน้อยหนึ่งครั้งในอดีต:
พยายามเข้าร่วมประกวดแต่ไม่สำเร็จ.
รายการนี้ไม่รวมถึงการถอนด้วยเหตุผลส่วนตัว
พระธรรมสิริชัย (บุญเลิศ โฆสโก)

พระธรรมสิริชัย (บุญเลิศ) อดีตเจ้าอาวาสวัดอรุณราชวรารามราชวรมหาวิหาร รูปที่ 13 พระธรรมสิริชัยท่านเกิดเมื่อวันจันทร์ที่ 29 ธันวาคม พ.ศ. 2462 ณ ตำบลบ้านกระแซง อำเภอสามโคก จังหวัดปทุมธานี พระธรรมสิริชัยท่านมรณภาพเมื่อวันที่ 28 ตุลาคม พ.ศ. 2551 ด้วยโรคชรา สิริอายุได้ 89 ปี
ประวัติ.
พระธรรมสิริชัย นามเดิมว่า บุญเลิศ นามฉายา โฆสโก นามสกุล ไม้อ่อน ต่อมาเปลี่ยนเป็น ปรักกมสิทธิ์ เกิดเมื่อวันจันทร์ที่ 29 ธันวาคม พ.ศ. 2462 ณ ตำบลบ้านกระแซง อำเภอสามโคก จังหวัดปทุมธานี เป็นบุตรของ นายบุญเรือน(เชื้อสายไทย) และนางเขียน(เชื้อสายมอญ) ปะรักมะสิทธิ์ สำเร็จการศึกษาประถมศึกษาปีที่ 4 ณ โรงเรียนประชาบาลวัดไก่เตี้ย อำเภอสามโคก จังหวัดปทุมธานี  อุปสมบทเมื่อวันที่ 5 มิถุนายน พ.ศ. 2484 ณ วัดบางนา อำเภอสามโคก จังหวัดปทุมธานี พระอุปัชฌาย์ พระครูบวรธรรมกิจ(เทียน) วัดโบสถ์ อำเภอเมือง จังหวัดปทุมธานี พระกรรมวาจาจารย์ พระอธิการทัด วัดบางนา อำเภอสามโคก จังหวัดปทุมธานี พระอนุสาวนาจารย์ พระปลัดรื่น วัดโพธิ์เลื่อน อำเภอเมือง จังหวัดปทุมธานี ต่อมาได้ย้ายมาพำนัก ณ วัดอรุณราชวรารามราชวรมหาวิหาร กรุงเทพมหานคร เมื่อวันที่ 30 พฤษภาคม พ.ศ. 2486 เพื่อศึกษาเล่าเรียนพระปริยัติธรรม
มรณภาพ.
พระธรรมสิริชัย (บุญเลิศ) อดีตเจ้าอาวาสวัดอรุณราชวราราม รูปที่ 13 มรณภาพเมื่อวันที่ 28 ตุลาคม พ.ศ. 2551 สิริอายุได้ 89 ปี สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินไปในการพระราชทานเพลิงศพเมื่อวันที่ 19 เมษายน พ.ศ. 2552 ณ เมรุปราสาทรามัญ วัดอรุณราชวรารามราชวรมหาวิหาร
อี ฮเย-จิน

อี ฮเย-จิน (23 มกราคม ค.ศ. 1992 –) เป็นนักกีฬาจักรยานชาวเกาหลีใต้ เธอลงแข่งขันจักรยานในประเภทเครินและไทม์ไทรอัล 500 ม. อีได้ร่วมเข้าแข่งขันในโอลิมปิกฤดูร้อน 2012 และโอลิมปิกฤดูร้อน 2016 ซึ่งผลงานที่ดีที่สุดคือ การแข่งขันในประเภทเครินโดยจบดันดับที่แปดในปี ค.ศ. 2016 ในการแข่งขันจักรยานลู่ชิงแชมป์เอเชียเธอได้รับรางวัลชนะเลิศประเภททีมสปรินต์ในปี ค.ศ. 2015 และ ค.ศ. 2017
วีดิน

วีดิน  เป็นเมืองท่าของแม่น้ำดานูบ ตั้งอยู่ทางตะวันตกเฉียงเหนือของบัลแกเรีย อยู่ใกล้กับชายแดนของโรมาเนียและเซอร์เบีย และเป็นศูนย์กลางของจังหวัดวีดิน เมืองแห่งนี้มีชื่อเสียงในการผลิตไวน์
ความสัมพันธ์นานาชาติ.
เมืองพี่น้อง.
วีดินเป็นเมืองพี่น้องกับเมืองดังนี้:
<templatestyles src="Div col/styles.css"/>
เมืองคู่ค้า.
เมืองคู่ค้าของวีดินน:
<templatestyles src="Div col/styles.css"/>
ซันเซ็ตซีซัน

Sunset Season เป็นอีพีเปิดตัวของนักร้องและนักแต่งเพลงชาวอเมริกัน Conan Gray ออกจำหน่ายโดย Republic Records เมื่อวันที่ 16 พฤศจิกายน 2018 Sunset Season ผลิตโดย แดน นิโกร เป็นหลักและร่วมผลิตโดยโคนัน เกรย์ ผู้เขียนและแต่งทั้งห้าเพลง โดยโคนันได้ปล่อย "Idle Town", "Generation Why" และ "Crush Culture" เป็นซิงเกิล อัลบั้มขึ้นสูงสุดเป็นอันดับ 2 ในชาร์ต US Heatseeker Albums และอันดับ 116 บน"Billboard" 200 "ชาร์ต"
เบื้องหลัง.
โคนันได้อ้างถึงอัลบั้มเปิดตัวของ Lorde "Pure Heroine" ว่าเป็นแรงบันดาลใจที่สำคัญในการทำ EP นี้ นั่นคือความคิดถึงในเมืองเล็กๆ ที่โคนันเคยอาศัยอยู่